Rettens kendelse af 13. juli 2012 - IVBN mod Kommissionen
(Sag T-201/10) 
(Annullationssøgsmål - statsstøtte - Nederlandenes støtteordning til fordel for boligselskaber - eksisterende støtte - særlig støtte til et projekt med henblik på boligselskaber - beslutning, der accepterer tilsagn fra medlemsstaten - beslutning, hvorved ny støtte erklæres forenelig - ikke individuelt berørt - undladelse af at indlede proceduren i artikel 108, stk. 2, TEUF - søgsmål, der dels skal afvises, dels åbenbart savner ethvert retligt grundlag)
Processprog: nederlandsk
Parter
Sagsøger: Vereniging van Institutionele Beleggers in Vastgoed, Nederland (IVBN) (Voorburg, Nederlandene) (ved advokat M. Meulenbelt)
Sagsøgt: Europa-Kommissionen (ved H. van Vliet, S. Noë og S. Thomas, som befuldmægtigede, bistået af advokat H. Gilliams)
Sagens genstand
Påstand om annullation af Kommissionens beslutning K(2009) 9963 endelig af 15. december 2009 om statsstøtte E-2/2005 og N 642/2009 - (Nederlandene - eksisterende støtte og særlig støtte til et projekt med henblik på boligselskaber)
Konklusion
Europa-Kommissionen frifindes.
Vereniging van Institutionele Beleggers in Vastgoed, Nederland (IVBN) bærer sine egne omkostninger og betaler Kommissionens omkostninger.
____________
1 - EUT C 179 af 3.7.2010.